**Α. ΟΡΟΛΟΓΙΑ**

1. Προληπτικός έλεγχος της κοινότητας/ προληπτική λογοκρισία R. Jakobson (βλ. το σχετικό άρθρο)
2. Απλοί παροιμιώδεις μύθοι (σ. 23)
3. Κυρίως- διδακτικοί μύθοι (σ. 23)
4. Επιμύθιο (σ. 23)
5. Συλλογικό ασυνείδητο-C. G. Jung (σ. 26)
6. Άγρια Σκέψη – Claude Levi-Strauss (σ. 11, σ. 26-29)
7. Παράδοση- θρύλος (σ. 47-48)
8. Αρχέτυπο (σ. 52)
9. Ενεργητικοί και παθητικοί φορείς της παράδοσης (σ. 52)
10. Οικότυπος (σ. 53)
11. Τύπος( σ. 55)
12. Μοτίβο (σ. 55)
13. Κυρίως παροιμίες (σ. 75)
14. Γνῷμαι / Γνωμικά (σ. 75)
15. Παροιμιώδεις φράσεις (σ. 76)
16. Παροιμιόμυθος (σ. 76)
17. Αντιπαροιμία (σ. 77-78)
18. Επωδές- ξόρκια- γητειές (σ. 79-80)
19. Ευχές( σ. 85)
20. Κατάρες (σ. 85)
21. Αναθέματα (σ. 86)
22. Όρκοι (σ. 86)
23. Κατάδεσμοι (σ. 86)
24. Ακληρήματα (σ. 92)
25. Παραλογοτεχνία (σ. 93-94

**Β. Αρχή της ισομετρίας ή συμμετρική αντιστοιχία μορφής και περιεχομένου στο δημοτικό τραγούδι**

Κάθε νοηματική ενότητα ανταποκρίνεται και σε μια μορφική ενότητα και ως εκ τούτου:

**Δεν** υπάρχει κατά κανόνα το φαινόμενο του **διασκελισμού,** αλλά το νόημα ολοκληρώνεται σε έναν στίχο: «Εις στίχος εν νόημα»

Ο συνήθης στίχος είναι ο **ιαμβικός (εναλλαγή άτονης και τονισμένης συλλαβής) δεκαπεντασύλλαβος**, ο οποίος χωρίζεται σε δύο ημιστίχια με 8 συλλαβές το πρώτο και 7 το δεύτερο.

 υ - /υ - /υ - / υ - **//** υ - /υ - / υ - / υ

 Σαρα/ νταπέ/ντε μά/στοροι // κι εξή/ ντα μα/ θητά/ δες

Η αρχή της ισομετρίας καθορίζει και τη σχέση ανάμεσα στα δύο ημιστίχια° δηλαδή το νόημα του πρώτου ημιστιχίου επαναλαμβάνεται, προεκτείνεται ή έρχεται σε αντίθεση με το νόημα του δεύτερου ημιστιχίου. Ειδικότερα:

Α) το νόημα του πρώτου ημιστιχίου επαναλαμβάνεται με τις ίδιες ή με ισοδύναμες έννοιες στο δεύτερο **(ισομετρικός παραλληλισμός)**

Π.χ πουλάκια είναι κι ας κιλαϊδουν, πουλάκια είναι κι ας λένε

Στα σκοτεινά την έλουζε στ’ άφεγγα τη χτενίζει

Τι έχεις κόρη και χλίβεσαι τι έχεις κι αναστενάζεις;

Β) το νόημα του πρώτου ημιστιχίου εκφράζεται στο δεύτερο μέσω αντιθετικών εννοιών, υπάρχει δηλαδή **μια ισομετρική ταλάντευση** του ενός με το άλλο.

Της νύχτας οι αρματολοί και της αυγής οι κλέφτες

Θέλετε δέντρα ανθίσετε, θέλετε μαραθείτε

Φυσικά η αντίθεση είναι μια μορφή ισοδυναμίας, δεδομένου ότι δύο αντιθετικές έννοιες συνιστούν ένα όλον. Όταν π.χ το τραγούδι λέει «φέρε μου μάνα την ξανθιά, φέρε τη μαυρομάτα», νοείται γενικά η ωραία γυναίκα

Γ) Σε πολλούς στίχους υπάρχει και μια παραπέρα διαίρεση του πρώτου ημιστιχίου (4+4), ώστε ο στίχος να μοιράζεται στα τρία

Μάνα τρελή, μάνα λωλή, μάνα ξεμυαλισμένη

Κοιμήσου αστρί, κοιμήσου αυγή κοιμήσου νιο φεγγάρι

Δ) Συνήθως την ταλάντευση ανάμεσα στα δύο ημιστίχια συμπληρώνει και μια τρίτη ενότητα που απλώνεται σε έναν ολόκληρο στίχο, αποκαθιστώντας έτσι τη νοηματική και μετρική ισορροπία.

Φέρνει τα’ αλάφια ζωντανά, τα’ αγρίμια μερωμένα

Φέρνει κι ένα λαφόπουλο στη σέλα του δεμένο.

Βάλε τον ήλιο πρόσωπο και το φεγγάρι στήθος

Και του κοράκου το φτερό βάλε γαϊτανοφρύδι.

Στις περιπτώσεις αυτές λειτουργεί φυσικά και **ο νόμος των τριών.**